laion/Wikipedia-Exotic huggingface dataset:
কট ইন দ্য রেইন

কট ইন দ্য রেইন (ইংরেজি: Caught in the Rain) হল চার্লি চ্যাপলিন রচিত ও পরিচালিত ১৯১৪ সালের মার্কিন হাস্যরসাত্মক নির্বাক চলচ্চিত্র। এটি চ্যাপলিন রচিত ও পরিচালিত প্রথম চলচ্চিত্র। পরিচালনার পাশাপাশি চ্যাপলিন এতে প্রধান চরিত্রে অভিনয় করেন। কিস্টোন স্টুডিওজের ব্যানারে এটি প্রযোজনা করেন ম্যাক সিনেট। চলচ্চিত্রটি বাণিজ্যিকভাবে সফলতা লাভ করে। পার্কে এক বয়স্ক ব্যক্তি তার স্ত্রীর সাথে প্রণয় নিবেদন করে। লোকটি সেন্ট রুকোপিয়াস নামক একটি দোকানে যান সিগারেট কিনতে। এই ফাঁকে দ্য ট্রাম্প বেঞ্চে বসা মহিলাটির পাশে এসে বসেন এবং তার সাথে তোষামোদ করতে থাকেন। লোকটি ফিরে এসে ট্রাম্পকে তার স্ত্রী সাথে হাসাহাসি করতে দেখে রাগান্বিত হন এবং ট্রাম্পকে বেঞ্চ থেকে ধাক্কা দিয়ে ফেলে তার স্ত্রীকে নিয়ে চলে যান। স্বামী-স্ত্রী উভয়ই তাদের হোটেলে চলে যান। ট্রাম্প নিরাশ হয়ে ফিরে যায় এবং মদ পান করে মাতাল হয়ে রাস্তায় বের হলে প্রায় গাড়ি চাপা পড়ে। সেও একই হোটেলে আসে এবং এক যুবতীর পিছু নিয়ে হোটেলে ঢোকে এবং এক ব্যক্তির ব্যান্ডেজ করা পায়ে হোঁচট খেয়ে রিসেপশন ডেস্কে গিয়ে পড়ে। সে রেজিস্টার খাতায় দেখে কোন কক্ষে সেই স্বামী স্ত্রী অবস্থান করছে এবং তাড়াহুড়ো করতে গিয়ে ভেজা সিঁড়িতে কয়েকবার পিছলে পড়ে। কয়েকবার এমন করতে গিয়ে সে আহত লোকটি এবং তার দুই মেয়ে বন্ধুর উপর পড়ে। স্বামী স্ত্রী দুজনে যে কক্ষে ঝগড়া করছে, সে সেই কক্ষের দিকে এগিয়ে যায়। তার চাবি দিয়ে তালা না খুললেও দরজা খোলা ছিল এবং সে কক্ষে প্রবেশ করে। মদ্যপ থাকার কারণে সে তাদের দুজনকে খেয়াল করে না, পরে লোকটি তাকে সেই কক্ষ থেকে বের করে দেয়। ট্রাম্প চাবি দিয়ে অন্য একটি কক্ষে প্রবেশ করে এবং জামা-কাপড় ছেড়ে বিছানায় ঘুমাতে যায়। ইতিমধ্যে লোকটি তার স্ত্রীকে রেখে বাইরে যায়। মহিলাটির ঘুমের ঘোরে হাঁটার অভ্যাস থাকার কারণে সে ট্রাম্পের কক্ষের প্রবেশ করে। বৃষ্টি শুরু হলে লোকটি ঘরে ফিরে আসে এবং সেখানে তার স্ত্রীকে না পেয়ে লবিতে খুঁজতে থাকে। ট্রাম্পও জেগে গিয়ে ঘরের বাইরে বেড়িয়ে আসে এবং লোকটির প্রশ্নের উত্তরে জানায় যে সে তার স্ত্রীর ব্যাপারে কিছু জানে না। লোকটি নিচে রিসেপশনে বিষয়টি জানাতে গেলে ট্রাম্প তার ঘরে প্রবেশ করে এবং মহিলাটিকে তার ঘরে দিয়ে আসতে যায়। এমন সময় লোকটি ফিরে এলে বাইরে বৃষ্টির মধ্যে জানালার ব্যালকনি আশ্রয় নেয়। কিন্তু নিচে কয়েকজন পুলিশ তাকে দেখে এবং বন্দুক উঁচিয়ে ভয় দেখালে সে পুনরায় ঘরে সেই দম্পতির ঘরে প্রবেশ করে। পুলিশ উপরে এলে তাদের সাথে সেই স্বামী ও ট্রাম্পের হাতাহাতি হয়। পুলিশ চলে যায়। শেষ দৃশ্যে মহিলা এবং মদ্যপ ট্রাম্পকে মেঝেতে পড়ে থাকতে দেখা যায়। চার্লি চ্যাপলিন - ঝুপড়ি হোটেলের অতিথি ম্যাক সোয়াইন - স্বামী অ্যালিস ডেভেনপোর্ট - স্ত্রী অ্যালিস হাওয়েল - হোটেলের অতিথি চার্লি চ্যাপলিনের চলচ্চিত্র তালিকা L. Neibaur, James (২০১২)। Early Charlie Chaplin: The Artist as Apprentice at Keystone Studios। London: Scarecrow Press। পৃষ্ঠা ৭৫। আইএসবিএন 0-810-88242-6।  Macdonald, Fiona (২১ অক্টোবর ২০১৪)। "Charlie Chaplin: The birth of the Tramp"। বিবিসি নিউজ। বিবিসি। সংগ্রহের তারিখ ১ জানুয়ারি ২০১৮।  Robinson, David (১৯৮৬) [১৯৮৫]। চ্যাপলিন: হিজ লাইফ অ্যান্ড আর্ট। লন্ডন: Paladin। পৃষ্ঠা ১২৩। আইএসবিএন 0-586-08544-0।  উইকিমিডিয়া কমন্সে কট ইন দ্য রেইন সংক্রান্ত মিডিয়া রয়েছে। ইন্টারনেট মুভি ডেটাবেজে কট ইন দ্য রেইন (ইংরেজি) ব্রিটিশ ফিল্ম ইনস্টিটিউটের ওয়েবসাইটে কট ইন দ্য রেইন
ক্রিয়জ পদার্থ

ঔষধসঞ্চরণবিজ্ঞানের আলোচনায় ক্রিয়জ পদার্থ বা গ্রাহক উদ্দীপক পদার্থ (ইংরেজি পরিভাষায় অ্যাগোনিস্ট Agonist) বলতে এমন কোনও ঔষধ (যেক্ষেত্রে ক্রিয়জ ঔষধ পরিভাষাটি ব্যবহৃত হয়) বা সংলগ্নক (লিগ্যান্ড) জাতীয় রাসায়নিক পদার্থকে বোঝায়, যার অণুটি দেহকোষের কোনও সুনির্দিষ্ট গ্রাহক প্রোটিনের সাথে আবদ্ধ হয়ে একটি সংলগ্নক-গ্রাহক সমবায় (ligand-receptor complex) সৃষ্টি ক'রে গ্রাহকটিকে উদ্দীপ্ত বা সক্রিয় করে এবং এভাবে কোষের ভেতরে একটি নিম্নমুখী ইতিবাচক জৈব প্রতিক্রিয়ার সূত্রপাত করে। ক্রিয়জ পদার্থগুলি সাধারণত দেহের অভ্যন্তরে স্বাভাবিকভাবে উৎপন্ন ক্রিয়জ বা সংলগ্নক অণুসমূহের ক্রিয়াকে (যেমন স্নায়ুসঙ্কেত প্রেরক তথা নিউরোট্রান্সমিটার, উদ্বোধক গ্রন্থিরস তথা হরমোন, ইত্যাদি স্বাভাবিক সংলগ্নকের ক্রিয়া) অনুকরণ করতে পারে এবং সম্পূর্ণ একই রকম (পূর্ণ ক্রিয়জ পদার্থ) বা কাছাকাছি (আংশিক ক্রিয়জ পদার্থ) কিছু ধারাবাহিক কোষীয় ঘটনার সূত্রপাত করতে পারে (যেমন কোষীয় সংকেতপ্রেরণ বা প্রাণরাসায়নিক প্রপাত)। ক্রিয়জ পদার্থগুলি ঔষধ নির্মাণ প্রক্রিয়ার অন্যতম উপকরণ, কেননা দেহের সুনির্দিষ্ট গ্রাহক প্রোটিনের প্রতি লক্ষ্যস্থির করে এগুলি নকশা করা যায় ও এভাবে শারীরতাত্ত্বিক প্রক্রিয়াগুলিকে উপযোজন (Modulate) করা যায়। ব্যথা নিবৃত্তি থেকে শুরু করে উদ্বোধক গ্রন্থিরস বা হরমোন প্রতিস্থাপন হয়ে মেজাজ নিয়ন্ত্রণ পর্যন্ত ক্রিয়জ ঔষধগুলির আরোগ্যমূলক প্রয়োগ বিদ্যমান। ক্রিয়জ ঔষধগুলির প্রভাব প্রায়শই এগুলির ঘনমাত্রার উপর নির্ভর করে এবং একটি প্রয়োগমাত্রা-প্রতিক্রিয়া বক্ররেখা অনুসরণ করে। সুনির্দিষ্ট গ্রাহকের দিকে লক্ষ্যস্থির করা হয় বলে অযাচিত পার্শ্ব-প্রতিক্রিয়া ন্যূনতম করা সম্ভব হয়। ক্রিয়জ ঔষধ বা পদার্থগুলির সাথে গ্রাহক প্রোটিনের আন্তঃক্রিয়া অধ্যয়ন ঔষধের ক্রিয়াপদ্ধতি অনুধাবন, চিকিৎসা কাম্যতমকরণ ও ঔষধবৈজ্ঞানিক গবেষণার উন্নয়নে গুরুত্বপূর্ণ ভূমিকা রাখে। ক্রিয়জ পদার্থের বিপরীত দুইটি ধারণা আছে। একটি অক্রিয়জ বা গ্রাহক অবদমক পদার্থ (Antagonist) কোনও গ্রাহক উদ্দীপক পদার্থের ক্রিয়া প্রতিরোধ করে। আরে একটি বিপরীত ক্রিয়জ পদার্থ (Inverse agonist) কোনও ক্রিয়জ পদার্থ ক্রিয়ার বিপরীত একটি ক্রিয়ার সৃষ্টি করে। সামগ্রিকভাবে এগুলিকে (পূর্ণ বা আংশিক ক্রিয়জ, অক্রিয়জ ও বিপরীত ক্রিয়জ পদার্থ) একত্রে গ্রাহক উপযোজক (Receptor modulator) বা গ্রাহক সংলগ্নক (Receptor ligand) শ্রেণীর পদার্থ হিসেবে গণ্য করা হয়। এ. এফ. এম. সাইফুল ইসলাম (১৯৯৭), মৌলিক ওষুধবিজ্ঞান, ঢাকা: বাংলা একাডেমী, পৃষ্ঠা ১২০ উদ্ধৃতি টেমপ্লেট ইংরেজি প্যারামিটার ব্যবহার করেছে (link)
অরোরা

অরোরা দ্বারা আরও বোঝানো হতে পারেঃ মেরুজ্যোতি, আকাশে একধরনের প্রাকৃতিক আলোর প্রদর্শনী অরোরা (পুরাণ), রোমাণ পুরাণের চরিত্র। জগজিত সিং অরোরা, ভারতীয় সেনাবাহিনীর জেনারেল পদমর্যাদার একজন প্রাক্তন সেনাপতি। এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
মৌখিক ব্যবস্থাপনা

মৌখিক ব্যবস্থাপনা হচ্ছে ব্যবস্থাপনারই একটি পথ; যেখানে পদার্থ মুখ দিয়ে গ্রহণ করা হয়। মুখের মাধ্যমে যে ঔষুধ গ্রহণ করা হয় তাকে সংক্ষেপিতভাবে Per os (P.O.) নামেও ডাকা হয়। অনেক ঔষুধ মুখ দিয়ে গ্রহণ করা হয়; যাতে করে ঔষুধের একটা সুশৃঙ্ক্ষল পদ্ধতিগত প্রভাব পরে এবং উদাহরণস্বরুপ রক্ত প্রবাহের মাধ্যমে তা শরীরের বিভিন্ন স্থানে পৌঁছায়। "Per os" (/ˌpɜːrˈoʊs/; P.O.) হচ্ছে ল্যাটিন শব্দ থেকে আগত একটি adverbial phrase; যার অর্থ "উন্মুক্ত হওয়া" অথবা "উন্মুক্ত হওয়ার পথ"। এই অভিব্যক্তি ঔষুধ মুখের মাধ্যমে গ্রহণ করার সময় ব্যবহৃত হয়। এই সংক্ষেপিত শব্দ P.O মেডিক্যাল প্রেসক্রিপশনে ব্যবহৃত হয়। মৌখিক ব্যবস্থাপনা হচ্ছে অভ্যন্তরীণ ব্যবস্থাপনার অংশ; যেখানে দেখা যায় বিউক্যাল, যা গালের ভিতর দ্রবীভুত হয় সাবলাবাইবাল, যা ঠোঁটের নিচে দ্রবীভুত হয়। সাবলিঙ্গুয়াল এডমিনিস্ট্রেশন, জিহ্বার নিচে দ্রবীভুত হয়, কিন্তু খুব দ্রুত শোষণের জন্য অনেকে একে parenteral route ভাবে। শরীরের ভিতর যে ঔষুধ নেওয়া হয় তা বিভিন্ন রকম হতে পারে; যেমনঃ ট্যাবলেট যা পানিযোগে গলাধঃকরণ করা হয়, চিবানো হয় অথবা পানির নিচে রাখা হয়। ক্যাপসুল অথবা চিবানোযুক্ত ক্যাপসুল পাউডার ড্রপ তরল ঔষুধ অথবা সিরাপ। ট্যাবলেট এবং ক্যাপসুল গলাধঃকরণ করার সময় আনুষঙ্গিক উপাদান হিসেবে পানি গ্রহণ করা হয়। যাতে সহজে ঔষুধ শরীরে প্রবেশ করতে পারে। যদি ট্যাবলেটের স্বাদ, গন্ধ ভালো না হয়; তাহলে সেক্ষেত্রে পানি সহযোগে ঔষুধ গলাধঃকরণ করাই অধিকতর শ্রেয়। যেসমস্ত ঔষুধ দাঁতের জন্য ক্ষতিকর; সেসব ঔষুধ নলের মাধ্যমে শরীরে প্রবেশ করানো হয়। Institute for Quality and Efficiency in Health Care। "Oral medications"। Informed Health Online। Institute for Quality and Efficiency in Health Care। সংগ্রহের তারিখ ২২ জুন ২০১৩।  TheFreeDictionary > oral administration of medication Citing: Mosby's Medical Dictionary, 8th edition. 2009 টেমপ্লেট:Dosage forms
ডেফনি কিন

ডেফনি কিন (জন্ম ডেফ্নি কিন ফার্নান্দেজ; ২০০৫) একজন স্পেনিশ এবং ব্রিটিশ অভিনেত্রী, যিনি "বিবিসি ওয়ার্ডওয়াইড" এবং স্পেনিশ গণমাধ্যম ভিত্তিক প্রতিষ্ঠান "এটরেসমিডিয়া" এর যৌথ প্রযোজনায় তৈরী ধারাবাহিক দ্য রেফিউজিস এ এনা "এনি" ক্রুজ অলিভার চরিত্রে, এবং ২০১৭ সালে মুক্তিপ্রাপ্ত কল্পকাহিনীমূলক মার্কিন চলচ্চিত্র লোগান এ মিউটেন্ট লওরা কিনি / এক্স-২৩ নামক চরিত্রে অভিনয় করেন। তিনি ব্রিটিশ অভিনেতা উইল কিন এবং স্পেনীয় অভিনেত্রী, নাট্যমঞ্চ পরিচালক এবং লেখিকা "মারিয়া ফার্নান্দেজ এচি'র"কন্যা। তার প্র-পিতামহ ছিলেন পিয়ার এডওয়ার্ড কার্জন, আর্ল হাভ। "আর্ল হাভ" উপাধিটি ব্রিটিশ ইতিহাসে যে দুটি পরিবারের সদস্যদের দেওয়া হত এর মধ্যে তার মধ্যে তার প্র-পিতামহের পরিবার একটি ছিল। এটি ছিল একটি সম্মান সূচক উপাধি। ১৭৯৯ সালে রিচার্ড হাভের মৃত্যুর পর এটি বিলুপ্ত করা হয়। কিন, ২০১৪ সালে, তার বাবা উইল কিন এর সাথে ছোট পর্দার ধারাবাহিক দ্য রেফিউজিস এ অভিনয় করার মাধ্যমে অভিনয় জগৎ এ আত্বপ্রকাশ করেন। ধারাবাহিকটিতে তিনি এনা "এনি" ক্রুজ অলিভার চরিত্রে অভিনয় করেন। ২০১৭ সালে কিন, বিশ্বব্যাপী সাড়া জাগানো মার্কিন চলচ্চিত্র ধারাবাহিক এক্সম্যান চলচ্চিত্রের সর্বশেষ সংস্করণ লোগান এ গবেষণাগারে জন্ম এবং লালিতপালিত হওয়া ওলভারিন এর বংশজাত কন্যা লওরা চরিত্রে অভিনয় করেন। "Logan's Dafne Keen: cutting her teeth – and claws – on the big screen as X-23"। The Guardian। ১৬ ফেব্রুয়ারি ২০১৭। ৩ মার্চ ২০১৭ তারিখে মূল থেকে আর্কাইভ করা।  Levine, Daniel S. (অক্টোবর ২০, ২০১৬)। "Dafne Keen as X-23: 5 Fast Facts You Need to Know"। Heavy.com। সংগ্রহের তারিখ অক্টোবর ২৪, ২০১৬।  "'Logan' Image Teases Dafne Keen as Mutant X-23"। Entertainment Weekly। অক্টোবর ২৩, ২০১৬। সংগ্রহের তারিখ অক্টোবর ২৪, ২০১৬।  "Latest Image From LOGAN Introduces Us To Dafne Keen's Laura/X-23"। অক্টোবর ২৩, ২০১৬। সংগ্রহের তারিখ অক্টোবর ২৪, ২০১৬।  "First look at 'Logan' star Dafne Keen and Andy Garcia in 'Ana'"। ১৮ জুলাই ২০১৭। সংগ্রহের তারিখ সেপ্টেম্বর ৯, ২০১৭।  Bell, Crystal (এপ্রিল ৬, ২০১৭)। "Here Are Your 2017 MTV Movie & TV Awards Nominations: See The Full List"। MTV। এপ্রিল ৭, ২০১৭ তারিখে মূল থেকে আর্কাইভ করা। সংগ্রহের তারিখ এপ্রিল ৭, ২০১৭।  Hammond, Pete (ডিসেম্বর ৬, ২০১৭)। "Critics' Choice Awards Nominations: 'The Shape Of Water' Leads With 14; Netflix Tops TV Contenders"। Deadline.com। সংগ্রহের তারিখ ডিসেম্বর ৬, ২০১৭।  উইকিমিডিয়া কমন্সে ডেফনি কিন সংক্রান্ত মিডিয়া রয়েছে। ইন্টারনেট মুভি ডেটাবেজে ডেফনি কিন (ইংরেজি)
আমরুদ

আমরুদ আফগানিস্তানের বাদাখশন প্রদেশের দারওয়াজ জেলায় অবস্থিত একটি গ্রাম। গ্রামটি এশিয়ার দীর্ঘতম নদী আমু দরিয়া এর কাছাকাছি অবস্থান করছে। বাদাখশন প্রদেশ Adamec, Ludwig W., সম্পাদক (১৯৭২)। Historical and Political Gazetteer of Afghanistan। 1। Graz, Austria: Akadamische Druck-u. Verlangsanstalt। পৃষ্ঠা 18।
নাইজেল, গৌটেং

নাইজেল দক্ষিণ আফ্রিকার গৌটেং প্রদেশের একটি ছোট শহর যা সোনার খনির জন্য বিখ্যাত। এটি বৃহত্তর জোহানেসবার্গ পৌর এলাকার শিল্প ও বাণিজ্যের কেন্দ্রস্থল পূর্ব র‌্যান্ড এর পাশে অবস্থিত। ১৮৮৬ সালে ভার্কেনফন্টেন নামের খামারে এক অভিযাত্রী স্যার ওয়াল্টার স্কটের দি ফরচুন্‌স অফ নাইজেল নামের বইটি পড়ার সময় এখানে সোনার খনি আবিষ্কার করেন। এর পরে এখানে নাইজেল সোনার খনি কোম্পানি নামের প্রতিষ্ঠান স্থাপিত হয়, আর তাকেঘিরেই শহরটি গড়ে উঠে। বর্তমানে শহরটিতে সোনার খনি ছাড়াও বিভিন্ন ভারী শিল্প রয়েছে। শহরের নামকরণের অন্য ধারণা অনুযায়ী ব্রিটেনে বহুল প্রচলিত নাম নিয়াল হতে এই শহরের নাম এসেছে। স্থানাঙ্ক: ২৬°২৫′ দক্ষিণ ২৮°২৮′ পূর্ব﻿ / ﻿২৬.৪১৭° দক্ষিণ ২৮.৪৬৭° পূর্ব﻿ / -26.417; 28.467
মা ভবতারিণী মন্দির, নবদ্বীপ

মা ভবতারিণী মন্দির নবদ্বীপ শহরের প্রায় দ্বিশতাধিক প্রাচীন একটি কালীমন্দির। প্রথমে গণেশ ও পরে সেই গণেশ মূর্তির রূপান্তরের মাধ্যমে এই ভবতারিণী কালী বিগ্রহের সৃষ্টি। দালান সহ মন্দিরটি সমতল ছাদের উপর পঙ্খ-অঙ্কিত শিখরযুক্ত চারচালা মন্দির। পশ্চিমবঙ্গ হেরিটেজ কমিশন ২০১৯ খ্রিস্টাব্দে মন্দিরটিকে নবদ্বীপের হেরিটেজ মন্দির হিসেবে তালিকাভুক্ত করেছে। নবদ্বীপের পোড়ামাতলায় এই মন্দিরের পাশেই পোড়ামা কালী মন্দির ও ভবতারণ শিব মন্দির অবস্থিত। নদিয়ার রাজপরিবারের প্রতিষ্ঠাতা ভবানন্দ মজুমদারের পুত্র রাঘব তার রাজত্বের শেষ পর্বে নবদ্বীপের গঙ্গার ধারে মন্দিরসহ প্রকাণ্ড এক গণেশ মূর্তি প্রতিষ্ঠা করেন। তিনি ১৬৬৯ সালে গণেশ মূর্তিটি প্রতিষ্ঠা করেন কিন্তু তার পরপরই তিনি মারা যান। তার মৃত্যুর প্রায় ১০০ বছর পর বন্যাপ্রবণ নবদ্বীপ ভাঙনের কবলে পরলে তৎকালীন নদিয়ার রাজা দোর্দণ্ডপ্রতাপ কৃষ্ণচন্দ্র বিগ্রহ দুটিকে সেখান থেকে সরিয়ে আনেন। কিন্তু বিগ্রহ স্থানান্তরের সময় বহু মানুষের স্পর্শ লাগায় এখানকার পণ্ডিতবরেরা বিগ্রহকে ১২ বছর মাটির তলায় রাখার বিধান দেন। পরে সেই বিগ্রহ মাটি থেকে তোলা হয় কৃষ্ণচন্দ্রের প্রপৌত্র মহারাজ গিরিশচন্দ্রের আমলে। সেইসময় বিগ্রহটিকে মাটি থেকে তোলার সময় গণেশের শুঁড়টি ভেঙে যায়। তখন রাজার আদেশে কোনো এক অজ্ঞাত শিল্পী গণেশ মূর্তি থেকে গিরিশচন্দ্র মহারাজের আরাধ্যা দেবী আনন্দময়ীর মূর্তি তৈরি করেন এবং দেবীমূর্তির নামকরণ করেন ভবতারিণী মাতা। ১২ বছর মাটির নিচে রাখার পর মহারাজ গিরিশচন্দ্রের আমলে যখন মূর্তিটি পুনরুদ্ধার করা হয় তখন গণেশের শুঁড়টি ভেঙে গেলে বিগ্রহটিকে পরিবর্তন করে কালী রূপ দেওয়া হয়। সেই কারণে তথাকথিত কালী মূর্তি থেকে এটি প্রাচীন মূর্তিটি সম্পূর্ণরূপে আলাদা। এখানে দেবী জোড়াসনে উপবিষ্টা এবং গণেশের মতো ভুঁড়িও দেখা যায়। কান ও জিভের কাছটা লক্ষ্য করলে আগের গণেশ মূর্তির আভাস পাওয়া যায়। কালী মূর্তির নিচে শায়িত শিবকেও সাধারণের থেকে একটু আলাদা দেখতে। প্রায় দুশো বছরের প্রাচীন মন্দিরটিকে তত্সংলগ্ন একটি প্রাচীন বটগাছ আষ্টেপৃষ্টে আবৃত আছে। এই বটগাছের গোড়াতেই ঘট স্থাপন করে পোড়ামা পূজিত হওয়ায় বর্তমানে বটগাছের কোনো ক্ষতিসাধন করে মন্দিরের কোনো বৃহত সংস্কার বর্তমানে সম্ভবপর নয়। পোড়ামা কালী মন্দির ভবতারণ শিব মন্দির নবদ্বীপের ইতিবৃত্ত। নবদ্বীপ, নদিয়া: মৃত্যুঞ্জয় মণ্ডল। জানুয়ারি ২০১৩। পৃষ্ঠা ৩৩৪।  "WEST BENGAL HERITAGE COMMISSION, Report July 2019" (পিডিএফ)। West Bengal Heritage Commission, Government of West Bengal। পৃষ্ঠা 4। ২ অক্টোবর ২০২০ তারিখে মূল (PDF) থেকে আর্কাইভ করা। সংগ্রহের তারিখ ২৩ মার্চ ২০২১।  রায়, মোহিত (১৯৭৫)। বন্দ্যোপাধ্যায়, অমিয়কুমার; দাশ, সুধীররঞ্জন, সম্পাদকগণ। নদীয়া জেলার পুরাকীর্তি। পূর্ত (পুরাতত্ত্ব বিভাগ), পশ্চিমবঙ্গ সরকার। পৃষ্ঠা ৪৪।  সংবাদদাতা, নিজস্ব। "ভবতারিণী মন্দির সংস্কারে ভক্তেরাই"। আনন্দবাজার পত্রিকা। সংগ্রহের তারিখ ২০১৭-১২-১০।
ক্ষরণ

ক্ষরণ বলতে বুঝায় চুইয়ে পড়া, স্রবণ, তরল দ্রব্যের পতন, নাশ বা নিঃসরণ। এর ফলে ভূমির বা মাটির স্তরগুলোর মধ্য দিয়ে বস্ত্তর নিম্নমুখী বা তির্যক স্থানান্তর ঘটে এবং কোন কোন স্তরের উপর ক্ষরিত দ্রব্যের আস্তরণের সৃষ্টি হয়। ক্ষরণ প্রধাণতঃ দুই ধরনেরঃ রাসায়নিক ক্ষরণ এবং ভৌত ক্ষরণ। বিভিন্ন প্রক্রিয়ায় মাটিতে রাসায়নিক পদার্থের উপস্থিতি ঘটে যেগুলো বিভিন্ন যৌগ থেকে বিমুক্ত হয়ে ছড়িয়ে পড়ে এবং পরবর্তীতে ক্ষরণের মাধ্যমে স্থিত হওয়ার প্রক্রিয়াই এটি। এতে বিভিন্ন ভাবে মাটির উপরিস্থিত ভারী কণা সংমিশ্রিত হালকা ও সূক্ষ্ম কণাগুলো ক্ষরণের মাধ্যমে স্থিত হয়। ভূতত্ত্ব। "ক্ষরণ"। www.english-bangla.com.। সংগ্রহের তারিখ ১০ ডিসেম্বর ২০১৭।  হক, সিরাজুল (জানুয়ারি ২০০৩)। "ক্ষরণ"। সিরাজুল ইসলাম। [[বাংলাপিডিয়া]]। ঢাকা: এশিয়াটিক সোসাইটি বাংলাদেশ। আইএসবিএন 984-32-0576-6। সংগ্রহের তারিখ ১০ ডিসেম্বর ২০১৭।  ইউআরএল–উইকিসংযোগ দ্বন্দ্ব (সাহায্য) ক্ষরণ - বাংলাপিডিয়া হতে সংগৃহীত নিবন্ধ।
ক্ষুদিপানা

ক্ষুদিপানা হলো একবীজপত্রী উদ্ভিদ বর্গের লেমনাসি (Lemnaceae) গোত্রের অন্তর্গত এক প্রজাতির অবাধ ভাসমান জলজ সপুষ্পক উদ্ভিদ। এটি জলে ভেসে বেড়ায় এবং জলচর পাখি ও প্রাণীর সাধারণ খাদ্য। এরা মূলতঃ আরাসি পরিবারের অন্তর্গত। == দৈহিক গঠন == একবীজপত্রী == বৈশিষ্ট্য ==একবীজপত্রী এর বহুবিধ ব্যবহারের জন্য ক্ষুদিপানা এর যথেষ্ট অর্থনৈতিক গুরুত্ব রয়েছেঃ প্রচুর প্রোটিন থাকায় (শুষ্ক ওজনের ৬.৮-৪০%) এটি পশুখাদ্য হিসেবে ব্যবহার করা হয়; বর্জ্যজল শোধনে এটি বায়োফিল্টার হিসাবে কাজ করে; মাছ ও পশু খামারে খাদ্য হিসাবে ব্যবহৃত হয়; মায়ানমার, লাওস ও উত্তর থাইল্যান্ডে Wolffia arrhiza সালাদ হিসেবে খাওয়া হয়। কচুরিপানা। খন্দকার, মনিরুজ্জামান (জানুয়ারি ২০০৩)। "ক্ষুদিপানা"। সিরাজুল ইসলাম। [[বাংলাপিডিয়া]]। ঢাকা: এশিয়াটিক সোসাইটি বাংলাদেশ। আইএসবিএন 984-32-0576-6। সংগ্রহের তারিখ ১০ ডিসেম্বর ২০১৭।  ইউআরএল–উইকিসংযোগ দ্বন্দ্ব (সাহায্য) Sheh-May Tam; Peter C. Boyce; Tim M. Upson; Denis Barabé; Anne Bruneau; Felix Forest; John S. Parker (২০০৪), "Intergeneric and infrafamilial phylogeny of subfamily Monsteroideae (Araceae) revealed by chloroplast <011>trnL-F sequences", American Journal of Botany, 91: 490–498, ডিওআই:10.3732/ajb.91.3.490, পিএমআইডি 21653404 উদ্ধৃতি টেমপ্লেট ইংরেজি প্যারামিটার ব্যবহার করেছে (link) ক্ষুদিপানা - বাংলাপিডিয়া হতে সংকলীত নিবন্ধ। উইকিপ্রজাতিতে-এ বিষয় সম্পর্কিত তথ্য রয়েছে: ক্ষুদিপানা উইকিমিডিয়া কমন্সে ক্ষুদিপানা সংক্রান্ত মিডিয়া রয়েছে।
আমুর্ন

আমুর্ন আফগানিস্তানের উত্তর-পূর্বাঞ্চলের বাদাখশন প্রদেশের দারওয়াজ জেলার একটি গ্রাম। গ্রামটি তাজিকিস্তানের সীমান্তের কাছে অবস্থান করছে। এটি ইয়েলাক-ই আমুর্ন থেকে ১.৮ মাইল দুরত্বে অবস্থিত, দেলবাখ থেকে ৩.৯ মাইল দুরত্বে, আফগানিস্তানে মঞ্জেল থেকে ৪.৩ মাইল দুরত্ব, আবলুন থেকে ৪.৭ মাইল দুরত্বে অবস্থান করছে। আমুর্ন এম৪১ মোটরওয়েতে অবস্থান করছে যা তাজিকিস্তানের সাথে গিয়ে মিলিত হয়। পাশ্ববর্তী বিমানবন্দরটি ৪২ মাইল দুরে খোরোগে এর অবস্থিত। বাদাখশন প্রদেশ "Afghanistan Settlements Index"। United Nations Office for the Coordination of Human Affairs। ২০ মার্চ ২০১২ তারিখে মূল (PDF/Adobe Acrobat) থেকে আর্কাইভ করা। সংগ্রহের তারিখ ২৯ এপ্রিল ২০১১।  mirror "NGA GeoNames Database"। National Geospatial-Intelligence Agency। ২০১৭-০৩-১৮ তারিখে মূল থেকে আর্কাইভ করা। সংগ্রহের তারিখ ২০০৮-০৫-২৭।
আন্দাউজ

আন্দাউজ আফগানিস্তানের উত্তর-পূর্বাঞ্চলে এর বাদাখশন প্রদেশের একটি জনবহুল গ্রাম। বাদাখশন প্রদেশ "NGA GeoNames Database"। National Geospatial-Intelligence Agency। ২০১৭-০৩-১৮ তারিখে মূল থেকে আর্কাইভ করা। সংগ্রহের তারিখ ২০০৮-০৫-২৭।
অঙ্গাত

অঙ্গাত আফগানিস্তানের বাদাখশন প্রদেশে অবস্থিত একটি গ্রাম। বিংশ শতাব্দীর শেষের দিকে, সেখানে জনসংখ্যার প্রায় ছয়টির মত বসতবাড়ি ছিল। বাদাখশন প্রদেশ Adamec, Ludwig W., সম্পাদক (১৯৭২)। Historical and Political Gazetteer of Afghanistan। 1। Graz, Austria: Akadamische Druck-u. Verlangsanstalt। পৃষ্ঠা 18।
আনজির

আনজির আফগানিস্তানের বাদাখশন প্রদেশে অবস্থিত একটি গ্রাম। গ্রামটি ফয়জাবাদ জেলা থেকে প্রায় সাত মাইল দক্ষিণে অবস্থান করছে। বিংশ শতাব্দীর শেষের দিকে, এখানে প্রায় ৪০ টি পরিবারের জনবসতি ছিল। অানজিরাক পাস থেকে যং কালা পর্যন্ত বিস্তৃত প্রধান রাস্তা রয়েছে, এর পাশাপাশি দাউং এবং রাঘ নামে রাস্তা রয়েছে। বাদাখশন প্রদেশ Adamec, Ludwig W., সম্পাদক (১৯৭২)। Historical and Political Gazetteer of Afghanistan। 1। Graz, Austria: Akadamische Druck-u. Verlangsanstalt। পৃষ্ঠা 21।
দারওয়াজ জেলা

দারওয়াজ জেলা ২০০৫ সাল পর্যন্ত আফগানিস্তানে বাদাখশন প্রদেশের একটি জেলা ছিল। এটি ঐতিহাসিক অঞ্চল হিসেবে দারওয়াজের অংশ ছিল যেটি বর্তমানে আফগানিস্তান এবং তাজিকিস্তানের মধ্যে বিভক্ত হয়ে গেছে। ২০০৫ সালে দারওয়াজ জেলাকে মইমায় জেলা, দারওয়াজী বালা জেলা এবং শেকায় জেলা বিভক্ত করা হয়। কিছু কিছু মানচিত্রে ময়মাই জেলার জন্য দারওয়াজ নামটি ব্যবহার করা হয়। ঐতিহাসিকভাবে জেলাটি দারওয়াজ এর রাজত্বের অংশ হিসেবে ব্যবহৃত হত যেখানে একটি অর্ধ স্বাধীন রাষ্ট্রের মর্যাদা নিয়ে মীরের শাসন চলত। "বাদাখশন প্রদেশ Map"। United Nations Office for the Coordination of Humanitarian Affairs। সংগ্রহের তারিখ ২ অক্টোবর ২০১৭।  Seymour Becker. Russia’s Protectorates in Central Asia: Bukhara and Khiva, 1865-1924. Cambridge: Harvard University Press. 1968.
রনি স্ট্যানিফোর্থ

লেফটেন্যান্ট কর্নেল রোনাল্ড টমাস রনি স্ট্যানিফোর্থ, এমসি (ইংরেজি: Rony Stanyforth; জন্ম: ৩০ মে, ১৮৯২ - মৃত্যু: ২০ ফেব্রুয়ারি, ১৯৬৪) লন্ডনের চেলসি এলাকায় জন্মগ্রহণকারী বিশিষ্ট ইংরেজ সেনা কর্মকর্তা ও শৌখিন আন্তর্জাতিক ক্রিকেট তারকা ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর ইংরেজ কাউন্টি ক্রিকেটে ইয়র্কশায়ারের প্রতিনিধিত্ব করেছেন। এছাড়াও চার টেস্টে ইংল্যান্ডের অধিনায়কত্ব করেছেন রনি স্ট্যানিফোর্থ। এডউইন উইলফ্রেড স্ট্যানিফোর্থের সন্তান তিনি। এটন কলেজে অধ্যয়ন শেষে অক্সফোর্ডের ক্রাইস্ট চার্চে পড়াশোনা করেন রনি স্ট্যানিফোর্থ। ১৯১৪ সালে অক্সফোর্ড বিশ্ববিদ্যালয় কলেজের পক্ষে খেলেন। এরপর প্রথম বিশ্বযুদ্ধে অংশগ্রহণ করেন। এমসি ও সিভিও পদক লাভ করেন। যুদ্ধ শেষ হবার পর ১৯২২ সালে কম্বাইন্ড সার্ভিসেসের পক্ষে খেলেন। এরপর ১৯২৩ থেকে ১৯২৯ সাল পর্যন্ত আর্মি, ১৯২৩ থেকে ১৯৩৩ সাল পর্যন্ত এমসিসির পক্ষে খেলেন। এছাড়াও ১৯২৬ সালে এইচ. ডি. জি. লেভসন গাওয়ার একাদশের পক্ষে খেলেন তিনি। কাউন্টি চ্যাম্পিয়নশীপে স্ট্যানিফোর্থের একষট্টিটি প্রথম-শ্রেণীর খেলার মধ্যে মাত্র তিনটি খেলায় ইয়র্কশায়ারের পক্ষে খেলেন। ইংল্যান্ডের পক্ষে অধিনায়কত্ব করার পর ১৯২৮ সালে এ তিনটি খেলায় অংশ নিয়েছিলেন। এছাড়াও ১৯৩০ থেকে ১৯৩৩ সময়কালে ফ্রি ফরেস্টার্সের পক্ষে খেলেছেন রনি স্ট্যানিফোর্থ। ১৯২৭-২৮ মৌসুমে উইকেট-রক্ষক ও অধিনায়ক হিসেবে দক্ষিণ আফ্রিকার বিপক্ষে খেলেন। এ পর্যায়ে দুই খেলায় জয়, এক পরাজয় ও একটিতে ড্র করেছিল তার দল। তবে, স্ট্যানিফোর্থের পরিবর্তে গ্রিভিল স্টিভেন্স দল পরিচালনায় অগ্রসর হলে ইংল্যান্ড দল পরাজয়বরণ করে ও সিরিজটি ড্রয়ে পরিণত হয়। স্ট্যানিফোর্থ এইড ডি ক্যাম্প হিসেবে ২১তম ল্যান্সারে কাজ করেন। ১৯৩৯ থেকে ১৯৪০সাল পর্যন্ত জেনারেল অ্যালান ব্রুক হন। ১৯৪১ থেকে ১৯৪৫ সাল পর্যন্ত ২১তম আর্মি গ্রুপে জিএসওওয়ান হন। ফেব্রুয়ারি, ১৯৬৪ সালে ৭২ বছর বয়সে ইয়র্কশায়ারের কির্ক হ্যামারটনে স্ট্যানিফোর্থের দেহাবসান ঘটে। মৃত্যু পূর্ব-পর্যন্ত এমসিসির ট্রাস্টি বোর্ডের সদস্যের দায়িত্ব পালন করেন। রোনাল্ড ও টমাস স্ট্যানিফোর্থ স্যামুয়েল স্ট্যানিফোর্থের আত্মীয়। উভয়েই পরবর্তীকালে লিভারপুলের লর্ড মেয়র নির্বাচিত হয়েছিলেন। Warner, David (২০১১)। The Yorkshire County Cricket Club: 2011 Yearbook (113th সংস্করণ)। Ilkley, Yorkshire: Great Northern Books। পৃষ্ঠা 378। আইএসবিএন 978-1-905080-85-4।  STANYFORTH, Lieut-Col Ronald Thomas[স্থায়ীভাবে অকার্যকর সংযোগ], Who Was Who, A & C Black, 1920–2016 (online edition, Oxford University Press, 2014) National Archives Sheffield Archives Rony Stanyforth at Cricket Archive Wisden Cricketers' Almanack। "Rony Stanyforth"। Espncricinfo.com। সংগ্রহের তারিখ ৯ জুলাই ২০১১।  জেমস লিলিহোয়াইট সাসেক্স কাউন্টি ক্রিকেট ক্লাব ইংরেজ টেস্ট ক্রিকেটারদের তালিকা লিওনেল টেনিসন, তৃতীয় ব্যারন টেনিসন ইংল্যান্ড ক্রিকেট দলের অধিনায়কদের তালিকা টেস্ট ক্রিকেট অভিষেকে ৫ উইকেট লাভকারী দক্ষিণ আফ্রিকান ক্রিকেটারদের তালিকা ইএসপিএনক্রিকইনফোতে রনি স্ট্যানিফোর্থ (ইংরেজি) ক্রিকেটআর্কাইভে রনি স্ট্যানিফোর্থ (সদস্যতা প্রয়োজনীয়) (ইংরেজি)
ঌ

ঌ (নাম: লি, আধ্বব: [li]) হল বাংলা বর্ণমালার একটি স্বরবর্ণ। এর পূর্ববর্তী বর্ণ হল ৠ এবং পরবর্তী বর্ণ হল ৡ। বাংলা বর্ণমালায় এই বর্ণটির উল্লেখ বহুল প্রচলিত হলেও বাংলা শব্দের বানানে এর কোনও ব্যবহার নেই। ৡ (দীর্ঘ লি)
সবুজ ডানা পাইটিলিয়া

সবুজ ডানাবিশিষ্ট পাইিটিলিয়া (পাইটিলিয়া মেলাবা) আফ্রিকাতে প্রাপ্ত এস্ট্রিডিড ফিঞ্চের একটি সাধারণ প্রজাতি। সারা বিশ্বে আনুমানিক প্রায় ৬,০০০,০০০ বর্গ কিলোমিটার (২৩০০,০০০ বর্গমিটার) জুড়ে এরা বিস্তৃত। এটি সাব-সাহারান আফ্রিকা জুড়ে বিস্তৃত, যদিও এটি মহাদেশের কেন্দ্রীয়, দক্ষিণ এবং উপকূলীয় পশ্চিমা অংশগুলোয় খুব কম দেখা যায়। এরা দুইটি উপজাতে বিভক্ত- দক্ষিণে নোমিনেট মেলবা এবং উত্তরের মাপকাঠি, যা কখনও কখনও পৃথক প্রজাতি হিসাবে গণ্য করা হয়। সাধারণত, এদেরকে দুটি গ্রুপের মধ্যে অতিরিক্ত উপজাতি হিসেবে সনাক্ত করা হয়। অ্যান্টোনিও আন্নাজ-ভিলেনা এট আল-এর মাধ্যমে মূল ও ফিজোনেনিটি পাওয়া গেছে। এস্ট্রিলডিডাই সম্ভবত ভারতে জন্ম এবং (আফ্রিকা এবং প্রশান্ত মহাসাগরীয় উপদ্বীপের দিকে ছড়িয়ে ছিটিয়ে রয়েছে)। পুরুষ প্রজাতি, সান দিয়েগো চিড়িয়াখনা পুরুষ প্রজাতি, সেরেঙ্গেতি, তাঞ্জানিয়া "Pytilia melba"। বিপদগ্রস্ত প্রজাতির আইইউসিএন লাল তালিকা। সংস্করণ 2013.2। প্রকৃতি সংরক্ষণের জন্য আন্তর্জাতিক ইউনিয়ন। ২০১২। সংগ্রহের তারিখ ২৬ নভেম্বর ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "BirdLife Data Zone"। সংগ্রহের তারিখ ২০১৭-১২-১০। [স্থায়ীভাবে অকার্যকর সংযোগ] Arnaiz-Villena, A (2009)। [2009 "Estrildinae Finches (Aves, Passeriformes) from Africa, South Asia and Australia: a Molecular Phylogeographic Study"] |ইউআরএল= এর মান পরীক্ষা করুন (সাহায্য)। The Open Ornithology Journal। সংগ্রহের তারিখ 2009।  এখানে তারিখের মান পরীক্ষা করুন: |সংগ্রহের-তারিখ= (সাহায্য)